|  |
| --- |
| **Správa o účasti verejnosti na tvorbe právneho predpisu****Scenár 2: Verejnosť sa zúčastňuje na diskusii o tvorbe právneho predpisu** |
| **Fáza procesu** | **Subfáza** | **Kontrolná otázka** | **Á** | **N** |
| **1. Príprava tvorby právneho predpisu** | 1.1 Identifikácia cieľa | Bol zadefinovaný cieľ účasti verejnosti na tvorbe právneho predpisu? | [x]  | [ ]  |
| 1.2 Identifikácia problému a alternatív | Bola vykonaná identifikácia problému a alternatív riešení? | [x]  | [ ]  |
| 1.3 Identifikácia zainteresovaných skupín a jednotlivcov | Bola vykonaná identifikácia zainteresovaných skupín a jednotlivcov? | [x]  | [ ]  |
| **2. Informovanie verejnosti o tvorbe právneho predpisu** | 2.1 Rozsah informácií | Boli verejnosti poskytnuté informácie o probléme, ktorý má predmetný právny predpis riešiť? | [x]  | [ ]  |
| Boli verejnosti poskytnuté informácie o cieli účasti verejnosti na tvorbe právneho predpisu spolu s časovým rámcom jeho tvorby? | [x]  | [ ]  |
| Boli verejnosti poskytnuté informácie o plánovanom procese tvorby právneho predpisu? | [x]  | [ ]  |
| 2.2 Kontinuita informovania | Boli verejnosti poskytnuté relevantné informácie pred začatím tvorby právneho predpisu? | [x]  | [ ]  |
| Boli verejnosti poskytnuté relevantné informácie počas tvorby právneho predpisu? | [x]  | [ ]  |
| Boli verejnosti poskytnuté relevantné informácie aj po ukončení tvorby právneho predpisu? | [ ]  | [x]  |
| 2.3 Kvalita a včasnosť informácií | Boli relevantné informácie o tvorbe právneho predpisu verejnosti poskytnuté včas? | [x]  | [ ]  |
| Boli relevantné informácie o tvorbe právneho predpisu a o samotnom právnom predpise poskytnuté vo vyhovujúcej technickej kvalite? | [x]  | [ ]  |
| 2.4 Adresnosť informácií | Boli zvolené komunikačné kanály dostatočné vzhľadom na prenos relevantných informácií o  právnom predpise smerom k verejnosti?  | [x]  | [ ]  |
| **3. Účasť verejnosti na tvorbe právneho predpisu** | 3.1 Zapojení aktéri | Predstavujú zapojení aktéri reprezentatívnu vzorku zainteresovaných skupín a jednotlivcov? | [x]  | [ ]  |
| 3.2 Spätná väzba | Bola zapojeným aktérom odoslaná spätná väzba ako bolo s ich návrhom naložené?  | [x]  | [ ]  |
| 3.3 Zapracovanie návrhov zapojených aktérov | Boli návrhy zo strany zapojených aktérov zapracované do návrhu právneho predpisu? | [ ]  | [x]  |
| 3.4 Naplnenie cieľov a očakávaní | Boli splnené ciele a očakávania od účasti verejnosti na tvorbe právneho predpisu na strane predkladateľa právneho predpisu? | [x]  | [ ]  |
| 3.5 Výstup procesu tvorby právneho predpisu | Bolo zapojeným aktérom umožnené pripomienkovať správu o účasti verejnosti na tvorbe právneho predpisu? | [ ]  | [x]  |
| **4. Vyhodnotenie procesu tvorby právneho predpisu** | 4.1 Hodnotenie procesu | Bolo vykonané hodnotenie procesu tvorby právneho predpisu? | [ ]  | [x]  |
| Bola zverejnená hodnotiaca správa procesu tvorby právneho predpisu? | [ ]  | [x]  |
| Bol splnený cieľ účasti verejnosti na tvorbe právneho predpisu? | [x]  | [ ]  |

Verejnosť a podnikateľské subjekty boli o príprave návrhu zákona, ktorým sa dopĺňa zákon č. 344/2004 Z. z. o patentových zástupcoch, o zmene zákona č. 444/2002 Z. z. o dizajnoch a zákona č. 55/1997 Z. z. o ochranných známkach v znení zákona č. 577/2001 Z. z. a zákona č. 14/2004 Z. z. v znení neskorších predpisov a ktorým sa dopĺňa zákon č. 517/2007 Z. z. o úžitkových vzoroch a o zmene a doplnení niektorých zákonov v znení neskorších predpisov (ďalej len „návrh zákona“) informovaní prostredníctvom predbežnej informácie zverejnenej na portáli Slov-Lex pod č. PI/2022/133. Na základe zverejnenej predbežnej informácie mohla verejnosť vrátane podnikateľských subjektov v období od 03.06.2022 do 10.06.2022 predkladať svoje podnety a návrhy.

V stanovenom období neboli vznesené zo strany verejnosti žiadne podnety, návrhy alebo vyjadrenia.

Ministerstvo hospodárstva Slovenskej republiky v súlade s Jednotnou metodikou na posudzovanie vybraných vplyvov na základe plánu legislatívnych úloh vlády Slovenskej republiky na rok 2022 rozhodlo, že v súvislosti s návrhom zákona je potrebné vykonať konzultácie s dotknutými podnikateľskými subjektmi alebo ich zastupiteľskými organizáciami (ďalej len „konzultácia“). Konzultácie prebiehali od 15.06.2022 do 15.07.2022.

Podnikateľské subjekty boli upovedomené v súlade s Jednotnou metodikou na posudzovanie vybraných vplyvov stanoveným spôsobom, že problematiku návrhu zákona môžu s predkladateľom konzultovať formou elektronickej výmeny informácií alebo on-line konzultácie. Priamo oslovené boli podnikateľské subjekty so záujmom o kontaktovanie pri konzultáciách k materiálom týkajúcim sa podnikateľského prostredia a oblasti duševného vlastníctva, ako aj Slovenská komora patentových zástupcov (ďalej len „komora patentových zástupcov“).

Žiadny podnikateľský subjekt neprejavil záujem konzultovať formou elektronickej výmeny informácií a predkladateľ nebol kontaktovaný ani iným spôsobom.

On-line konzultácie boli naplánované na 28.06.2022 a 13.07.2022. Záujem o on-line konzultácie prejavila komora patentových zástupcov a Americká obchodná komora v Slovenskej republike. Uskutočnila sa konzultácia 28.06.2022, na ktorej sa zúčastnil zástupca komory patentových zástupcov; tejto konzultácie sa zúčastnili aj zástupcovia Ministerstva hospodárstva Slovenskej republiky (odbor zlepšovania podnikateľského prostredia). Konzultácia 13.07.2022 sa pre nezáujem podnikateľských subjektov neuskutočnila.

V priebehu realizovanej on-line konzultácie prezentoval zástupca komory patentových zástupcov všeobecnú ideu možnosti širších zmien oboch novelizovaných právnych predpisov, pričom zo strany predkladateľa bolo uvedené, že širšie zmeny zákona o úžitkových vzoroch sú plánované na rok 2023 (o čom bola komora patentových zástupcov predkladateľom už skôr informovaná), avšak pokiaľ ide o ďalšie zmeny zákona o patentových zástupcoch, tieto si vyžadujú hlbšiu analýzu vrátane vykonania testu proporcionality v zmysle zákona č. 391/2020 Z. z. o teste proporcionality v oblasti regulovaných povolaní, čo by spôsobilo výrazné predĺženie súčasného legislatívneho procesu, teda ohrozenie naplnenia cieľa sledovaného predmetným návrhom. Predkladateľ i zástupca komory patentových zástupcov sa na záver konzultácie zhodli na potrebe užšej spolupráce v legislatívnej oblasti.

Napriek výhradám a názorom komory patentových zástupcov prezentovaným počas konzultácie, neboli predkladateľovi následne zaslané žiadne konkrétne návrhy.